Պատմվածքների հերոսները մեր կողքին ապրող սովորական, գուցե ոչնչով աչքի չընկնող մարդիկ են, որոնք շատերի կողմից աննկատ են մնում. «Ես ծնվել ու մեծացել եմ Ախալցխայում՝ այդ փոքրիկ քաղաքում, եւ այդ միջավայրն եմ ցույց տվել: Ոչ թե քաղաքի պատմությունն եմ պատմել, այլ ներկայացրել եմ մարդկանց՝ հարբեցողներին, իմ հին ընկերներին… Սրանք պատմություններ են, որոնք կարող են տեղի ունենալ յուրաքանչյուրիս հետ յուրաքանչյուր վայրում, բայց պատահել են հենց Ախալցխայում: Այդ փոքրիկ քաղաքը տվել է այնպիսի մեծություններ, ինչպիսիք են նկարիչներ Վարդգես Սուրենյանցը, Վահրամ Գայֆեճյանը, Հակոբ Կոջոյանը, մեր ազգի ձայն Լուսինե Զաքարյանը, մեծ դերասան Կարպ Խաչվանքյանը, եւ «իրավունք ուներ» ունենալ մի փոքր գիրք իր մարդկանց մասին»: